Taylor Swift: The End of an Era

Taylor Swift: The End of an Era (בעברית: טיילור סוויפט: סופה של תקופה; ידוע גם כ-The End of an Era) היא סדרה דוקומנטרית בת שישה פרקים המשודרת בדיסני פלוס. הסדרה עוקבת אחרי חייה של הזמרת האמריקאית טיילור סוויפט במהלך סיבוב ההופעות The Eras Tour.

 תוכן 
התוכנית עוסקת בעולמה של סוויפט במהלך סיבוב ההופעות The Eras Tour, החל מיצירת הרעיון לסיבוב ההופעות ועד להופעה האחרונה שהתרחשה בדצמבר 2024 בוונקובר.

במהלך התוכנית, גם מסופרים סיפורם של הרקדנים ושל הלהקה שנמצאת יחד עם סוויפט בסיבוב ההופעות.

 פרק 1 – "Welcome to the Eras Tour" 
הפרק הראשון נפתח בהופעה האחרונה של סיבוב ההופעות, כאשר לפני עלייתם לבמה, סוויפט מנהלת שיחה עם הרקדנים והלהקה שלה, והם מסכמים את אירועי סיבוב ההופעות. לאחר מכן, מוצגים קליפים קצרים על תהליך היצירה של סיבוב ההופעות, כאשר סוויפט מספרת על כך שהיא התחילה לתכנן את סיבוב ההופעות שנתיים לפני שהוא התחיל (מרץ 2023).

הנושא המרכזי הנוסף בפרק זה הוא ביטול הופעותיה בווינה בגלל איום טרור והפיגוע שהתרחש בליברפול בשיעור ריקוד לשיריה של סוויפט. סוויפט משתפת את רגשותיה ומציגה לצופה את המצב הנפשי שהייתה בו באותם הזמנים, אך היא מוסיפה ואומרת שאנשים שיבואו לראות את ההופעה שלה לא יידעו ששוב דבר קורה אצלה, כי היא לא רוצה להדאיג את מעריציה.

בפרק זה גם מופיע הזמר הבריטי אד שירן, שהגיע להופיע עם סוויפט. השניים הופיעו עם השירים המשותפים שלהם, "Everything Has Changed", ו-"End Game".

 פרק 2 – "Magic in the Eras" 
בפרק זה מופיעה הזמרת האנגלייה, פלורנס וולש, שמגיעה להופיע עם סוויפט את השיר המשותף שלהן, "Florida!!!". רוב הצילומים מההופעות בפרק זה ובפרק הקודם התרחשו בהופעות של סוויפט באצטדיון ומבלי שבלונדון. בפרק זה גם מסופר הסיפור האישי של שני רקדנים מסיבוב ההופעות, אמנדה ביילן , וקמרון סנדרס . עוד בפרק זה ניתן לראות את השילוב של The Tortured Poets Department לסיבוב ההופעות.

 פרק 3 – "Kismet" 
פרק זה מתרחש בעיקר בהפסקה של סיבוב ההופעות בין הלג האירופי ללג האחרון באמריקה הצפונית. עוד בפרק זה מסופר הסיפור האישי של זמרת הליווי בסיבוב ההופעות, ג'סלין גורמן, ועל התמודדותה עם סרטן השד תוך כדי סיבוב ההופעות. במהלך הפרק סוויפט מספרת על מה שקרה מאחוריי הקלעים, ועל ההשפעה של סוגי מזג אוויר שונים על ההופעה. הפרק נגמר בהופעה הראשונה של הלג האחרון של סיבוב ההופעות, במיאמי.

 פרק 4 – "Thank You for the Lovely Bouquet" 
בפרק זה ניתן לראות את תהליך והיצירה וההקלטה של האלבום The Tortured Poets Department שנוצר במהלך סיבוב ההופעות. בנוסף, בפרק זה מודגשת מערכת היחסים שלה עם טרוויס קלסי, כשהוא מצטרף אליה להופעה של השיר "I Can Do It With a Broken Heart" בהופעה באצטדיון ומבלי שבלונדון. עוד בפרק זה מופיעה הזמרת סברינה קרפנטר, כאשר היא מצטרפת לסוויפט כאורחת במהלך הסט האקוסטי.

בנוסף, פרק זה מתעסק בהופעתו של הרקדן ווילי יושימורה בשיר "...Ready for It?", שהיה נאמבר עם רקדניות בלבד, עד שסוויפט ראתה סרטון של יושימורה רוקד את הכוריאוגרפיה לשיר והחליטה שהוא יעלה להופיע.

 פרק 5 – Marjorie" 
הפרק מתחיל בהופעה של סיבוב ההופעות בטורונטו. אמה של סוויפט, אנדריאה, מספרת על איך חייה עם אמה, מרג'ורי, שהייתה זמרת אופרה, הכינו אותה לחייה עם בתה. בפרק זה מופיעה גם הזמרת גרייסי אברמס, שמספרת על כך שהיא מעריצה של סוויפט, והשתיים מבצעות מאש-אפ של השירים "Out of the Woods" ו-"Us". אברמס מופיעה שוב, כאשר בפעם זו השתיים מבצעות מאש-אפ של "I Love You, I'm Sorry" ו-"Last Kiss". עוד בפרק זה ניתן לראות את סוויפט יוצרת ומקליטה את האלבום The Life of a Showgirl, בשוודיה, במהלך הלג האירופאי של סיבוב ההופעות.

 פרק 6 – "Remember This Moment" 
פרק זה מתחיל בתחנה האחרונה של סיבוב ההופעות, ונקובר, כאשר נשארו שלוש הופעות בכלל לסיבוב ההופעות. סוויפט ושאר האנשים שלקחו חלק בסיבוב ההופעות מבצעים רפלקציה ומספרים על הדרכים שבהן סיבוב ההופעות שינה את חייהם. סוויפט מסבירה את המסורת מאחוריי הנתינה של הכובע לילדים בשיר "22". לבסוף, היא מופיעה מאש-אפ של השירים "Long Live", "New Year's Day", ו-"The Manuscript", וקדה את הקידה האחרונה ומסיימת את סיבוב ההופעות.

 משתתפים 
 טיילור סוויפט
 אנדריאה סוויפט – אמה של טיילור סוויפט
 טרוויס קלסי
 מנדי מור – הכוריאוגרפית של סיבוב ההופעות
 אמנדה ביילן – רקדנית
 קמרון סאנדרס – רקדן
 ווילי יושימורה – רקדן
 ג'סלין גורמן – זמרת ליווי.

 מוזיקאים נוספים 
 אד שירן
 פלורנס וולש
 סברינה קרפנטר
 גרייסי אברמס

 קידום 
ב-13 באוקטובר 2025, 10 ימים לאחר שיצא אלבום האולפן ה-12 במספר של סוויפט, The Life of a Showgirl, סוויפט התארחה בתוכנית "בוקר טוב אמריקה" בה היא הכריזה על סדרה דוקומנטרית חדשה בכיכובה שתעסוק בזמן סיבוב ההופעות של סוויפט, The Eras Tour. באותו היום, סוויפט הכריזה ששם התוכנית תהיה "The End of an Era" ושהיא תכלול שישה פרקים. בנוסף, היא הכריזה על תאריך היציאה של שני הפרקים הראשונים, 12 בדצמבר 2025, יום לפני יום הולדתה ה-36 של סוויפט.

בנוסף, פורסם שהחל מ-12 בדצמבר, שבו שוחררו שני הפרקים הראשונים, בכל שבוע ישוחררו שני פרקים נוספים. יחד עם שני הפרקים הראשונים גם יצא בדיסני פלוס גרסה מחודשת של "Taylor Swift: The Eras Tour" בשם "Taylor Swift: The Eras Tour: The Final Show", שכולל גם את The Tortured Poets Department, שיצא במהלך סיבוב ההופעות.

ב-13 בנובמבר 2025 סוויפט פרסמה קדימון נוסף לסדרה. ב-10 בדצמבר של אותה השנה, "בוקר טוב אמריקה" פרסמו טיזר לדוקומנטרי. עוד באותו יום, התקיים שידור מיוחד של שני הפרקים הראשונים עבור עיתונאים, כאשר סוויפט עצמה נכחה באירוע.

 סקירת הסדרה 

 קישורים חיצוניים 

 הערות שוליים 
קטגוריה:טיילור סוויפט